el el el el el el el el el el el el el el el el el el el el el el el en el el el el el el el el ce de el el el el el el el el el el el el el el el el el el el el el el el el el el el el el es hi el el el el el en el el el el el el en eu sv en en en en en zh en en en pt el nl de en en nb pa sv id de en nb en fr el fr fr oc fr fr fr fr fr zh oc ca de en el en en en it en en en zh en en en en fr el en ru ru en ja en en en en en ceb ja fr el en el el el el el el en el el nb it en it el el el el el it en el en zh el oc en el fr pl el fr es el fr pl el fr en el als en el pt en el el el el el it it el en en el it en el la en el fr es el fr es el fr en el pt en el en el el el el el el el en el el el el el el el el el el el el el el en el en el en el en el en el en el en el en el el el el ru el en el el el el el el en el en en en en el el el el en en en el el el el el el el el el el el el el
Το Μπαρ (μαυροβουνιακά και Σερβικά: Бap, Bar, αρχαία ελληνικά: Αντιβάριο[1][2] ή Θηβάριο[3]) είναι μια παραθαλάσσια πόλη στο νότιο Μαυροβούνιο. Στην απογραφή του 2011 είχε πληθυσμό 13.503. Αποτελεί έδρα του ομώνυμου δήμου, καθώς και ένα σημαντικό λιμάνι της χώρας.[4]
δεδομένα (π • σ • ε )
Αρχαιολογικά ευρήματα της περιοχής χρονολογούνται από την Νεολιθική Εποχή. Ωστόσο, ιστορικά στοιχεία για την αρχαία πόλη είναι λίγα.[10]
Οι Σλάβοι εμφανίστηκαν στα Βαλκάνια κατά τον 6ο και 7ο αιώνα. Η Διόκλεια, ένα σλαβικό κρατίδιο, υποτελές στην Βυζαντινή Αυτοκρατορία, θα νικήσει υπό τον Στέφαν Βόισλαβ τους Βυζαντινούς σε ένα λόφο κοντά στο Αντιβάριο. Ο Μιχαΐλο Α΄ της Διόκλειας, γιος του Βόισλαβ, ίδρυσε την καθολική Αρχιεπισκοπή του Αντιβαρίου (1034). Η περιοχή ήταν έντονο πεδίο αντιπαραθέσεων ανάμεσα σε Σέρβους, Βυζαντινούς και Βούλγαρους. Το 1077 ο Μιχαΐλο χρίστηκε, μετά από αίτημά του, Βασιλιάς από τον Πάπα Γρηγόριο Ζ΄, εκμεταλλευόμενος το Σχίσμα των Εκκλησιών του 1054. Αργότερα, το Αντιβάριο θα ξαναπεράσει στον έλεγχο των Βυζαντινών. Το 1183 ο Σέρβος Πρίγκιπας Στέφανος Α΄ Νεμάνια κατέλαβε το Αντιβάριο, παραμένοντας έτσι στην σερβική κυριαρχία του Οίκου των Νεμάνια.[10]
Από το 1443-1571 η περιοχή βρισκόταν υπό την κυριαρχία της Δημοκρατίας της Βενετίας. Κατά τη διάρκεια αυτής της περιόδου το Αντιβάρι, όπως λεγόταν τότε, λειτουργούσε στην ουσία ως πόλη-κράτος, καθώς είχε δικό του εθνόσημο, σημαία, νόμους και έκοβε δικά του νομίσματα. Οι Οθωμανοί το κατέλαβαν το 1571 και παρέμεινε στα χέρια τους μέχρι το 1878.[10][11]
Ο Ιταλός επιστήμονας και ένας από τους πρωτοπόρους στην ασύρματη τηλεγραφία, ο Γουλιέλμο Μαρκόνι, πραγματοποίησε μια ασύρματη σύνδεση μεταξύ του Μπαρ και του Μπάρι στις 30 Αυγούστου 1904. Το 1908 ξεκίνησε η κατασκευή του πρώτου σιδηροδρομικού δικτύου σε αυτό το τμήμα των Βαλκανίων, το οποίο τέθηκε σε λειτουργία το 1913. Το 1979 η πόλη συνδέθηκε σιδηροδρομικά με το Βελιγράδι.[12]
Το 1979 το Μπαρ υπέστη τεράστιες καταστροφές εξαιτίας ενός μεγάλου σεισμού, ξεκινώντας έπειτα εξ' αρχής η ανοικοδόμηση της πόλης.[13]
Σύμφωνα με την κλιματική ταξινόμηση Κέππεν, το Μπαρ είναι ανάμεσα σε Μεσογειακό και υγρό υποτροπικό κλίμα, καθώς υπάρχει μόνο ένας μήνας ετησίως με λιγότερο από 40 χιλιοστά βροχοπτώσεις. Οι χειμώνες είναι ψυχροί και βροχεροί, με μέσο όρο υψηλής θερμοκρασίας τους 12,3°C και χαμηλής τους 4,3°C, κατά τον μήνα Ιανουάριο. Χιονοπτώσεις παρατηρούνται σπάνια. Τα καλοκαίρια είναι θερμά και περισσότερο ηλιόλουστα από τους χειμερινούς μήνες. Κατά τους καλοκαιρινούς μήνες η μέση υψηλή θερμοκρασία κυμαίνεται γύρω στους 27°C και η μέση χαμηλή γύρω στους 18°C. Η άνοιξη και το φθινόπωρο είναι μεταβατικές εποχές που διαθέτουν ήπιες καιρικές συνθήκες, όμως είναι συχνά με υψηλές βροχοπτώσεις και άλλες απρόβλεπτες συνθήκες.[14][15][16][17]
Μέσες ημέρες κατακρημνίσεων (≥ 0.1 mm)
Μέσες μηνιαίες ώρες ηλιοφάνειας
Πηγή: Υδρολογική και Μετεωρολογική Υπηρεσία του Μαυροβουνίου[18]
Το Μπαρ το 1863.
Στο Μπαρ βρίσκονται τα παλαιότερα και πιο σημαντικά γραπτά κείμενα της μεσαιωνικής λογοτεχνίας και ιστορίας του Μαυροβουνίου. Ένα ελαιόδεντρο της πόλης, το οποίο είναι τουριστικό αξιοθέατο, χρονολογείται σε περισσότερα από 2000 έτη.[19][20]
Στην περιοχή προσελκύονται πολλοί τουρίστες. Σημαντική προσοχή λαμβάνουν τα μεσαιωνικά οχυρά, καθώς επίσης και το υδραγωγείο του Μπαρ, το οποίο κατασκευάστηκε κατά τη διάρκεια του 16ου-17ου αιώνα.[20]
Το Μπαρ είναι το διοικητικό κέντρο του ομώνυμου δήμου, ο οποίος στην απογραφή του 2011 είχε 42.048 κατοίκους, εκ των οποίων οι 13.503 βρίσκονταν στην πόλη του Μπαρ.[21]
Η εκκλησία του Ιωάννη του Βλαδιμήρου στο Μπαρ.
Πληθυσμός του Μπαρ (πόλη):
Άποψη του κέντρου της πόλης.
Τα μεγαλύτερα έργα υποδομών για την οικονομία της πόλης είναι το λιμάνι της, ο σιδηρόδρομος, που την συνδέει με το Βελιγράδι, και το τούνελ Σόζινα. Από το Μπαρ εισάγονται μεγάλες ποσότητες αγαθών για το Μαυροβούνιο, ενώ εκεί στεγάζονται πολλές εμπορικές εταιρείες.[20][23][24]
Η βιομηχανία τροφίμων Primorka έχει ως έδρα της το Μπαρ για περισσότερα από 50 χρόνια και παράγει ελαιόλαδο και χυμό ροδιού. Στην δημοτική ενότητα της πόλης υπάρχουν περίπου 95.000 ελαιόδεντρα και 80.000 εσπεριδοειδή.[24]
Η περιοχή αποτελεί ένα σημαντικό τουριστικό προορισμό. Η σημερινή πόλη είναι σύγχρονη πολεοδομικά, χτισμένη σχεδόν εξ ολοκλήρου μετά την Β΄ Παγκόσμιο Πόλεμο, με σύγχρονα κτίρια, φαρδιές λεωφόρους και άφθονο χώρο στάθμευσης.[20][25]
Η ευρύτερη περιοχή διαθέτει πάνω από 44 χιλιόμετρα θαλάσσιας ακτής, στην οποία συμπεριλαμβάνονται πάνω από 20 παραλίες μήκους περίπου 9 χιλιομέτρων. Υπάρχουν επίσης εστιατόρια, μπαρ, καθώς και αθλητικές εγκαταστάσεις.[25]
Το αθλητικό κέντρο Τοπολίτσα.
Στο Μπαρ υπάρχουν πάνω από πενήντα αθλητικά σωματεία και σύλλογοι, πολυάριθμες υψηλής ποιότητας αθλητικές εγκαταστάσεις σε ξενοδοχεία και σχολεία. Άλλες δραστηριότητες στην πόλη περιλαμβάνουν κολύμβηση, καταδύσεις, σκάκι, χάντμπολ, καθώς και ποδόσφαιρο.[25]
Το λιμάνι της πόλης συνδέεται ακτοπλοϊκά με την ιταλική πόλη Μπάρι, μέσω της εταιρείας Montenegro Lines [1]. Εποχικά συνδέεται και με την Ανκόνα.[25]
Το Μπαρ διαθέτει οδικό δίκτυο που το συνδέει με το εσωτερικό της χώρας και με τις παράκτιες περιοχές γύρω του. Μέσω του τούνελ Σόζινα, που ολοκληρώθηκε το 2006, ο χρόνος σύνδεσης με την πρωτεύουσα Ποντγκόριτσα μειώθηκε σε περίπου 50 χιλιόμετρα.[25]
Η πόλη είναι επίσης και ο τερματικός σταθμός του σιδηροδρομικού δικτύου που συνδέει το Βελιγράδι με την Ποντγκόριτσα.[25]
Αεροπορικώς η πόλη χρησιμοποιεί για την εξυπηρέτησή της το αεροδρόμιο της πρωτεύουσας Ποντγκόριτσας, το οποίο απέχει περίπου 40 χιλιόμετρα.[25]
Το Μπαρ είναι αδελφοποιημένο με τις εξής πόλεις:
Το ιστορικό ελαιόδεντρο της πόλης που είναι ηλικίας άνω των 2000 ετών
Ο τερματικός σιδηροδρομικός σταθμός στο Μπαρ
Κεντρική πλατεία της πόλης
Το μεσαιωνικό υδραγωγείο της πόλης
Η οικία του Βασιλιά Νικολάου Α΄ του Μαυροβουνίου
Τα μεσαιωνικά τείχη της πόλης
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 11 Μαρτίου 2016. Ανακτήθηκε στις 20 Ιανουαρίου 2015.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 20 Μαρτίου 2015. Ανακτήθηκε στις 20 Ιανουαρίου 2015.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 10 Φεβρουαρίου 2015. Ανακτήθηκε στις 20 Ιανουαρίου 2015.
↑ Adrian Room, Placenames of the World: Origins and Meanings of the Names for 6,600 Countries, Cities, Territories, Natural Features and Historic Sites, 2η έκδοση, 2005. ISBN 0786422483
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 6 Ιουνίου 2015. Ανακτήθηκε στις 20 Ιανουαρίου 2015.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 20 Ιουνίου 2015. Ανακτήθηκε στις 20 Ιανουαρίου 2015.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 20 Ιανουαρίου 2015.
↑ 10,0 10,1 10,2 «Αρχειοθετημένο αντίγραφο». Αρχειοθετήθηκε από το πρωτότυπο στις 18 Μαρτίου 2015. Ανακτήθηκε στις 20 Ιανουαρίου 2015.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 7 Μαρτίου 2016. Ανακτήθηκε στις 20 Ιανουαρίου 2015.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 15 Φεβρουαρίου 2015. Ανακτήθηκε στις 20 Ιανουαρίου 2015.
↑ «Κλιματολογία». Υδρολογική και Μετεωρολογική Υπηρεσία του Μαυροβουνίου. Αρχειοθετήθηκε από το πρωτότυπο στις 3 Νοεμβρίου 2012. Ανακτήθηκε στις 13 Νοεμβρίου 2012.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 20 Ιουνίου 2015. Ανακτήθηκε στις 20 Ιανουαρίου 2015.
↑ 20,0 20,1 20,2 20,3 «Αρχειοθετημένο αντίγραφο». Αρχειοθετήθηκε από το πρωτότυπο στις 17 Μαρτίου 2015. Ανακτήθηκε στις 20 Ιανουαρίου 2015.
↑ «2011 Montenegrin Census» (PDF) (στα English and Montenegrin). Monsta. Ανακτήθηκε στις 12 Ιουλίου 2011.
↑ 24,0 24,1 http://www.gmfus.org/wp-content/uploads/2012/06/MMF-Online-Podgorica-Agenda-Summer-2012.pdf[νεκρός σύνδεσμος]
↑ 25,0 25,1 25,2 25,3 25,4 25,5 25,6 «Αρχειοθετημένο αντίγραφο». Αρχειοθετήθηκε από το πρωτότυπο στις 15 Φεβρουαρίου 2015. Ανακτήθηκε στις 20 Ιανουαρίου 2015.